รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม รับหนังสือ "ษิทรา" ร้องเพิ่มมาตรการเฝ้าระวังคดีข่มขืนหลังพ้นคุก หวั่นทำผิดซ้ำ รมว.ยธ. เผย มีกฎหมาย JSOC ใหม่พอดี
วันพฤหัสบดีที่ 1 กันยายน 2565
รัฐมนตรีว่าการกระทรวงยุติธรรม รับหนังสือ "ษิทรา" ร้องเพิ่มมาตรการเฝ้าระวังคดีข่มขืนหลังพ้นคุก หวั่นทําผิดซ้ํา รมว.ยธ. เผย มีกฎหมาย JSOC ใหม่พอดี
รัฐมนตรีว่าการกระทรวงยุติธรรม รับหนังสือ "ษิทรา" ร้องเพิ่มมาตรการเฝ้าระวังคดีข่มขืนหลังพ้นคุก หวั่นทําผิดซ้ํา รมว.ยธ. เผย มีกฎหมาย JSOC สั่งติดกําไล EM คุม 10 ปี ปิดช่องทําผิดอีกหากพบพฤติกรรมเสี่ยงขังฉุกเฉินทันที เหยื่อปลื้มช่วยสร้างความปลอดภัยให้ผู้หญิง
เมื่อวันที่ 1 กันยายน 2565 เวลา 10.00 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม รับหนังสือจาก นายษิทรา เบี้ยบังเกิด เลขาธิการมูลนิธิทีมงานทนายประชาชนเพื่อเยาวชนและสังคม ที่ได้นําผู้เสียหายจากคดีทางเพศ มาร่วมยื่นหนังสือด้วย เพื่อให้กระทรวงยุติธรรมช่วยหามาตรการป้องกันปัญหาทางเพศ
นายษิทรา กล่าวว่า ตนได้รับเรื่องร้องเรียนจากผู้เสียหายคดีความผิดเกี่ยวกับเพศจํานวนหลายราย โดยส่วนมากผู้กระทําความผิดอาจจะเป็นผู้มีชื่อเสียงในสังคม มีอิทธิพล เป็นผู้เกี่ยวข้องกับนักการเมือง อาจใช้อํานาจของตนแทรกแซงการทํางานของเจ้าหน้าที่รัฐ และมักกระทําความผิดซ้ําๆ โดยไม่เกรงกลัวกฎหมาย จึงขอให้ นายสมศักดิ์ และกระทรวงยุติธรรม ได้หาทางป้องกันเหตุร้ายที่อาจจะเกิดขึ้นในอนาคต โดยขอให้มีการแก้ไขกฎหมาย เพื่อเพิ่มโทษผู้กระทําผิดทางเพศ หรือหาวิธีป้องกันไม่ให้เกิดการกระทําความผิดซ้ํา
นายสมศักดิ์ กล่าวว่า ในเรื่องของผู้ที่กระทําผิดทางเพศ หรือใช้ความรุนแรงนั้น กระทรวงยุติธรรม ได้จัดทําร่าง พ.ร.บ.มาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง หรือ กฎหมาย JSOC ที่ขณะนี้ได้ผ่านจากการพิจารณาของ ส.ส. และ ส.ว. แล้ว อยู่ระหว่างรอการบังคับใช้เป็นกฎหมาย โดยสาระสําคัญ มีสองมาตรการ คือ 1. มาตรการแก้ไขฟื้นฟูผู้กระทําผิด 2. มาตรการเฝ้าระวังนักโทษเด็ดขาดภายหลังพันโทษ โดยใช้กับผู้กระทําผิดข้อหา ฐานความผิด ใน 3 กลุ่ม คือ 1.เกี่ยวกับเพศ 2. ชีวิตร่างกาย และ 3. เสรีภาพ ระยะเวลาการเฝ้าระวัง สูงสุด 10 ปี จะมีการใช้กําไล EM มาใช้ในการควบคุม และติดตามตลอด 24 ชั่วโมงระหว่างการเฝ้าระวัง หากมีพฤติกรรมเสี่ยงหรือฝ่าฝืนเงื่อนไข ตํารวจและเจ้าพนักงานฝ่ายปกครอง สามารถเข้าควบคุมตัวได้ไม่เกิน 48 ชั่วโมง ทั้งนี้ พนักงานคุมประพฤติ จะดําเนินการเสนอรายงานต่ออัยการ เพื่อยื่นคําร้องต่อศาล ให้มีคําสั่งคุมขังฉุกเฉิน ไม่เกิน 7 วัน และเสนอเปลี่ยนจากมาตรการเฝ้าระวังเป็นคุมขัง ได้ไม่เกิน 3 ปี
นายสมศักดิ์ กล่าวอีกว่า การดูว่าแต่ละคนจะต้องติดกําไล EM ระยะเวลาเท่าไหร่ จะพิจารณาจากประวัติการกระทําผิด ความรุนแรงของการกระทําผิด โทษที่ได้รับและความเสี่ยงจะไปกระทําความผิดซ้ํา ซึ่งกระทรวงยุติธรรมจะมีการตั้งคณะทํางาน เพื่อกําหนดการจําแนก โดยบุคคลที่เกี่ยวข้อง เช่น ทนาย เหยื่อ สื่อมวลซน หรือองค์กรภาคเอกชนที่เกี่ยวข้อง
ด้านผู้เสียหาย ได้ตั้งข้อสังเกตถึงการกลับมาทําผิดซ้ําของผู้ที่ทําผิดในช่วงระหว่างควบคุมและหลังจากการถูกควบคุม จะมีความแน่ใจได้อย่างไรว่าเขาจะไม่ทําอีก พร้อมมองว่าเรื่องทําผิดเกี่ยวกับเพศเกิดขึ้นบ่อยโดยเฉพาะกับผู้หญิง และผู้เสียหายมักไม่ค่อยกล้าออกมาแจ้งความ จึงอยากให้กระทรวงยุติธรรม ออกกฎหมายมาช่วยสังคม และขอให้ช่วยแก้ปัญหานี้อย่างยั่งยืน นอกจากนี้ยังคิดว่าเป็นเรื่องที่ดีที่มีกฎหมายนี้ออกมาควบคุมผู้ทําผิด แต่ยังกังวลว่าเขาอาจจะมีการว่าจ้างคนอื่นให้ไปร้ายผู้เสียหายแทนตัวเองหรือไม่
นายสมศักดิ์ กล่าวว่า ตนเชื่อว่าไม่น่ามีใครกล้ารับจ้าง เพราะคนจ้างมีกําไลติดอยู่ หากเจ้าหน้าที่ตรวจพบว่ามีการว่าจ้างจะมีความผิดเพิ่ม และเรามีอาสาสมัครคุมประพฤติที่จะช่วยดูแลในชุมชนและหมู่บ้านต่างๆ รวมถึงคนในครอบครัวที่จะช่วยกันสอดส่องไม่ให้ไปทํา ที่ผ่านมาคนที่ติดกําไล EM จะกลัว เพราะมีระบบที่ทันสมัย และหากพวกเขายังทําผิดอีกก็จะต้องถูกลงโทษเพิ่มอีก